Irish Museum of Modern Art/Áras Nua-Ealaíne na hÉireann

(Cuideachta faoi Theorainn Ráthaíocht)

## RÁITEAS ARRIALÚ INMHEÁNAIGH

#### Freagracht as Córas Rialaithe Inmheánaigh

Ar son Bhord Stiúrthóirí Áras Nua-Ealaíne na hÉireann, admhaím ár bhfreagracht a chinntiú go ndéanfar córas rialaithe inmheánaigh a choinneáil agus a fheidhmiú. Tógann an fhreagracht seo na ceanglais sa Chód Cleachtais chun Comhlachtaí Stáit a Rialú (2016) san áireamh.

#### Feidhm an Chóras Rialaithe Inmheánaigh

Ní féidir Córas Rialaithe Inmheánaigh faigh réidh le riosca, déantar é a dhearadh áfach, chun measúnuithe a dhéanamh maidir leis an timpeallacht riosca agus chun rioscaí a bhainistiú ag leibhéal a mheastar atá cuí. Ní féidir leis an gcóras ach teanntás réasúnta agus ní cinnte a sholáthair maidir le ráthaíocht sócmhainní, má tá idirbhearta ceadaithe agus taifead ceart déanta orthu, agus go ndéantar earráidí ábhartha a chosaint nó go mbraithfí orthu laistigh de thréimhse thráthúil. Tá an córas rialaithe inmheánaigh, atá i gcomhréir leis an gcomhairle a d'eisigh an Roinn Caiteachais Phoiblí, Sheachadadh an PFN, agus Athchóirithe, i bhfeidhm in IMMA don bhliain dar críoch an 31 Nollaig 2023 agus suas le dáta formheasa na ráiteas airgeadais.

#### Cumas dul i ngleic le Riosca

Tá Coiste um Airgeadas, Iniúchóireacht agus Riosca (FARC) comhdhéanta de cheathrar comhalta ag deireadh na bliana a bhfuil saineolas airgeadais agus iniúchta acu. Is comhaltaí boird iad triúr as ceathrar díobh. Tháinig an FARC le chéile cúig huaire le linn 2023. Bhunaigh an IMMA feidhm inmheánach iniúchta a reáchtálann clár oibre lena n-aontaíonn FARC. Is sainchomhairleoireacht sheachtrach é an t-Iniúchóir Inmheánach a bhfuil saineolais i mBainistíocht Riosca agus Próiseas Gnó acu. Is é FARC a leagann amach an clár oibre agus tá an Iniúchóir Inmheánach freagrach do Chathaoirleach an Choiste. Tá beartas riosca forbartha ag an mBord ina leagtar amach an inghlacthacht riosca, na próisis bainistithe riosca atá i bhfeidhm agus ina sonraítear róil agus dualgais na foirne maidir le riosca. Eisíodh an beartas do gach ball foirne atá ag súil le bheith ag obair taobh istigh de chreat bainistíocht riosca IMMA, chun bainistíocht a chur ar an eolas maidir le rioscaí atá ag teacht chun cinn agus laigí a rialú agus freagracht a ghlacadh i leith rioscaí agus rialuithe taobh istigh dá réimse oibre féin.

#### Timpeallacht Riosca agus Rialaithe

Tá córas bainistíochta riosca curtha i bhfeidhm ag IMMA a dhéanann príomhrioscaí a aithint agus a thuairisciú agus an ghníomhaíocht bainistíochta a bhfuil á tógáil chun dul i ngleic leis na rioscaí sin agus chun iad a mhaolú. Tá clár riosca i bhfeidhm lena sainaithinítear na príomhrioscaí a bhíonn os comhair an IMMA, agus déantar iad sin a shainaithint, a mheas agus a ghrádú de réir a dtábhachta. Déanann an Bord agus an FARC athbhreithniú ar an gclár ag gach cruinniú. Úsáidtear toradh na measúnuithe riosca chun acmhainní a phleanáil agus a leithdháileadh le cinntiú go ndéanfar rioscaí a bhainistiú go leibhéal cuí. Déanann an FARC Athbhreithniú Bliantúil ar an Timpeallacht Riosca lena n-áirítear breithmheas tuarascálacha ón Iniúchóir Inmheánach, Ráitis Riosca ó aonaid feidhmíochta agus an Clár Riosca. Sonraíonn an clár riosca na rialuithe agus gníomhaíochta ar ghá leo chun rioscaí a mhaolú agus freagracht d'fheidhmiú rialuithe a leagtar ar fhoireann áirithe. Dearbhaím go bhfuil timpeallacht leis na gnéithe seo a leanas i bhfeidhm:

- • rinneadh doiciméadú ar nósanna imeachta do phríomhphróisis gnó;
- • leagadh freagrachtaí airgeadais ag leibhéal bainistíochta a bhfuil cuntasaíocht comhfhreagrach ag gabháil leo;
- • Tá córas buiséadaithe cuí a bhfuil buiséad bliantúil aige atá faoi bhreithniú ag bainistíocht shinsearach;

8